PATVIRTINTA

Vilniaus r. Maišiagalos kun. Juzefo Obrembskio gimnazijos direktoriaus

2025 m. d. įsakymu Nr. V1-

**VILNIAUS R. MAIŠIAGALOS KUN. JUZEFO OBREMBSKIO GIMNAZIJOS MOKINIŲ UGDYMO NE GIMNAZIJOS APLINKOJE ORGANIZAVIMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Vilniaus r. Maišiagalos kun. Juzefo Obrembskio gimnazijoje (toliau – gimnazijoje) siekiant priešmokyklinio, pradinio ir pagrindinio ugdymo bendrosiose programose, patvirtintose Lietuvos Respublikos švietimo, mokslo ir sporto ministro 2022 m. rugpjūčio 24 d. įsakymu Nr. V-1269 „Dėl Priešmokyklinio, pradinio, pagrindinio ir vidurinio ugdymo bendrųjų programų patvirtinimo“ (su vėlesniais pakeitimais) (toliau – Bendrosios programos), nustatytų tikslų, mokinių mokymosi procesas gali būti organizuojamas ne tik gimnazijoje ir jos aplinkoje, bet ir ne gimnazijos aplinkose, organizuojant išvykas į muziejų, teatrą, galeriją, parką, STEAM (angl. *Science, Technology, Engineering, Arts, and Mathematics)* (toliau – STEAM) atviros prieigos centrus ar kitas mokymuisi aktualias aplinkas.
2. Ugdymo ne gimnazijos aplinkoje organizavimo tvarkos aprašas (toliau – Aprašas) numato ugdymo ne gimnazijos aplinkoje tikslus, formas, trukmę ir reikalavimus mokinių saugumui bei prasmingam ugdymo laiko panaudojimui užtikrinti. Aprašo nuostatos netaikomos vykimui į fizinio ugdymo pamokas, kai jos organizuojamas baseinuose ar sporto aikštynuose.
3. Mokytojas, ugdymo procesą organizuodamas ne gimnazijos aplinkoje, priima ir derina sprendimus dėl organizavimo laiko, vietos, formos, turinio atitikties Bendrosioms programoms bei saugumo reikalavimams. Ugdymo procese skiria prasmingas užduotis, vertina mokymosi pažangą.
4. **SKYRIUS**

**UGDYMO NE GIMNAZIJOS APLINKOJE ORGANIZAVIMO FORMOS IR TRUKMĖ**

1. Atsižvelgiant į dalyko bendrosios programos mokymosi turinį, ugdymo procesas ne gimnazijos aplinkoje gali būti organizuojamas vykdant:
	1. **išvyką (toliau – Išvyka)**, t. y. išvykimą iš gimnazijos mokymosi tikslais: į muziejus, STEAM centrus, parkus, sporto aikštynus, baseinus ar kitus objektus, erdves, kuriose organizuojamas ugdymo procesas;
	2. **pažintinę veiklą**, kaip neformaliojo vaikų švietimo veiklą, skirtą vaikų ir jaunimo tautiniam, pilietiniam ir kultūriniam ugdymui skatinti.
2. **Pažintinės veiklos** organizavimo formos:
	1. **ekskursija** – turistinių objektų lankymas nustatytu maršrutu ugdymo tikslais, kurį vykdo gidas arba mokytojas; gidas – asmuo, kuris suteikia specialią informaciją apie lankomus muziejus, meno galerijas, gamtos, kultūros, mokslo, parodų ar kitus objektus arba vietoves;
	2. **turistinė stovykla** – trumpalaikio vaikų poilsio organizavimo forma į rekreacinę teritoriją su įrengta stovyklaviete;
	3. **sąskrydis** – organizuotas vaikų susibūrimas gamtinėje aplinkoje (stovyklavietėje) poilsio ar ugdymo tikslais;
	4. **vaikų turizmo renginys** – trumpalaikės neformaliojo vaikų švietimo programos (gali būti sudedamoji formaliojo ir neformaliojo švietimo programos dalis) vykdymas keičiant vietą pažintiniais, rekreaciniais ir sportiniais tikslais;
	5. **žygis** – ugdymo tikslais organizuotas keliavimas nustatytu maršrutu pėsčiomis ar naudojant įvairias priemones;
	6. varžybos – organizuotas vaikų (jų grupių) rungtyniavimas ugdymo tikslais;
	7. kitos gimnazijoje vykdomos pažintinės veiklos formos.
3. Ugdymo proceso ne gimnazijos aplinkoje trukmė gali būti:
	1. trumpalaikė (nuo vienos iki kelių valandų);
	2. visos dienos (trukmė ilgesnė nei per dieną nustatytas pamokų laikas);
	3. ilgesnė nei vienos dienos (trunka ilgiau nei vieną ugdymo dieną, įskaitant kelionę ir apgyvendinimą).
4. Ugdymas ne gimnazijos aplinkoje gali būti organizuojamas:
	1. artimoje aplinkoje, netoli gimnazijos esančiose organizacijose, viešose erdvėse ar parkuose ir kituose objektuose;
	2. savivaldybės teritorijoje;
	3. kitos savivaldybės teritorijoje;
	4. kitoje šalyje.
5. **SKYRIUS**

**UGDYMO NE GIMNAZIJOS APLINKOJE PLANAVIMAS, ORGANIZAVIMAS, SAUGUMO REIKALAVIMAI IR ATSAKOMYBĖS**

1. Ugdymo ne gimnazijos aplinkoje poreikį numato mokytojai, atsižvelgdami į dalyko bendrojoje programoje numatytus tikslus. Poreikis organizuoti ugdymą ne gimnazijos aplinkoje ir tam reikalingi resursai derinami su direktoriumi. Planuojant ugdymą ne gimnazijos aplinkoje rekomenduojama atsižvelgti į šiuos veiksnius:

8.1. tikslingumo. Numatyti, kaip suplanuotos veiklos padės siekti dalyko Bendrojoje programoje numatytų tikslų, kokios užduotys bus skiriamos mokiniams ir kaip bus vertinama jų pažanga;

8.2. mokinių saugumo. Numatyti priemones mokinių saugumui esant ne gimnazijos aplinkoje užtikrinti;

8.3. įtraukumo. Siūlant veiklas atsižvelgti į mokinių mokymosi poreikių įvairovę ir sudaryti sąlygas visiems mokiniams dalyvauti planuojamose veiklose, numatant įvairius mokinių įsitraukimo į veiklas būdus;

8.4. ekonomiškumo. Įvertinti, kokių papildomų žmogiškųjų ir finansinių išteklių gali pareikalauti ši veikla ir ar gimnazija gali juos skirti;

8.5. rizikų tikimybės. Apsvarstyti galimas rizikas ir numatyti jų įveikos būdus.

9. Siekiant, kad ugdymas ne gimnazijos aplinkoje sukurtų prielaidas mokiniams patirti gilesnę mokymosi patirtį, rekomenduojama:

9.1. numatyti konkrečius uždavinius, kuriems pasiekti ugdymo procese reikalingos kitokios aplinkos;

9.2. įtraukti mokinius į pasiruošimo procesą ir padėti mokiniams suprasti kontekstą;

9.3. jeigu ugdymo proceso metu į mokymosi vietą vykstama specialiu transportu, važiavimo laiką iš dalies panaudoti mokymuisi;

9.4. ugdymo procese organizuoti aktyvias mokymosi veiklas, pritaikytas kitokiai aplinkai, kurios negalimos organizuoti mokantis klasėje;

9.5. į ugdymo procesą pagal galimybes įtraukti interaktyvias mokymosi priemones;

9.6. ugdymo veiklas organizuoti pagal iš anksto sudarytą planą.

 10. Organizuojant Išvyką ir siekiant užtikrinti besimokančiųjų saugumą, yra skiriami atsakingi ir lydintys asmenys. **Lydintys asmenys** – gimnazijos pedagoginiai darbuotojai, mokinių tėvai ar praktiką atliekantys studentai. Lydinčiųjų asmenų skaičius priklauso nuo Išvykoje dalyvaujančių mokinių skaičiaus:

10.1. mažiau nei 24 mokiniai, besimokantys pagal pradinio ugdymo programą, skiriamas atsakingas asmuo ir vienas lydintis asmuo;

10.2. mažiau nei 30 mokinių, kurie mokosi pagal pagrindinio ugdymo programą ir yra jaunesni nei 16 metų, skiriamas atsakingas asmuo ir vienas lydintis asmuo;

10.3. mažiau nei 30 mokinių, kurie mokosi pagal pagrindinio ir vidurinio ugdymo programas ir yra vyresni nei 16 metų, skiriamas atsakingas asmuo;

10.4. įvertinęs mokinių brandą, ugdomųjų veiklų sudėtingumą, vietą ar viršijus 30 mokinių skaičių ir kitas aplinkybes, mokyklos vadovas gali skirti ir daugiau lydinčių asmenų;

10.5. priešmokyklinės grupės mokiniams, neatsižvelgiant į vaikų skaičių, skiriami ne mažiau kaip 2 lydintys asmenys;

* 1. organizuojant Išvyką į užsienį, rekomenduojama skirti Išvykos vadovą ir ne mažiau kaip 1 lydintį asmenį.
	2. Vaikai, nepriskirti pagrindinei medicininei fizinio pajėgumo grupei arba turintys specialiųjų ugdymosi poreikių, dviejų dienų ir ilgiau trunkančiose išvykose gali dalyvauti tik su gydytojo leidimu.
1. Priešmokyklinės grupės mokiniams, 1–4 klasių mokiniams organizuojamos Išvykos **ne ilgesnės nei vienos ugdymo dienos trukmės.**
2. Siekiant užtikrinti mokinių saugumą, organizuojant ugdymą ne gimnazijos aplinkoje, nustatoma, kad:
	1. **gimnazijos direktorius**:

12.1.1. skiria ir tvirtina Išvykos vadovą ir lydinčiuosius asmenis;

12.1.2. vertina galimas rizikas ir kitus veiksnius, teikia pritarimą / neteikia pritarimo planuojamai Išvykai;

**12.2. išvykos vadovas:**

12.2.1. parengia veiklų programą / planą (Aprašo 1 priedas) ir numato parengiamuosius darbus;

12.2.2. numato galimas rizikas ir pasirengimą joms valdyti;

12.2.3. priima vadybinius sprendimus, reikalingus mokymuisi ne gimnazijos aplinkoje įgyvendinti;

12.2.4. ne vėliau kaip prieš 7 dienas el. dienyne TAMO informuoja apie Išvyką Lietuvoje mokinių tėvus (globėjus, rūpintojus). Jeigu tai nėra Išvyka į varžybas, konkursą, olimpiadą, gauna tėvų/globėjų raštiškus sutikimus (Aprašo 4 priedas);

12.2.5. supažindina mokinius su Išvykos tikslais, programa, aptaria Išvykos vykdymą, paskirsto mokiniams užduotis, numato rizikas, refleksijos formas;

12.2.6. pristato suplanuotų veiklų planą mokiniams ir jų tėvams (globėjams, rūpintojams), aptaria saugos klausimus (saugaus eismo taisykles, elgesio gamtoje, autobuse ar viešoje vietoje, aplinkosaugos, priešgaisrinės saugos bei maudymosi reikalavimus, pirmosios pagalbos teikimą, naudojimąsi pirmosios pagalbos vaistinėle ir pan.);

12.2.7. susitaria su lydinčiu asmeniu dėl parengiamųjų darbų, pareigų, priskiria lydintiems asmenims mokinių grupes, už kurių saugumą jie atsakingi;

12.2.8. pasirašytinai supažindina mokinius su mokinių išvykų saugos, sveikatos ir elgesio taisyklėmis (Aprašo 5 priedas) „Saugaus elgesio ir kitų instruktažų“ lapuose, informuoja apie veiklos formą ir priemones, konsultuojasi apie renginyje dalyvaujančių mokinių sveikatos būklę su visuomenės sveikatos priežiūros specialistu;

12.2.9. saugaus elgesio ir kitus instruktažus su mokinių parašais saugo savo kabinetuose iki mokslo metų pabaigos;

12.2.10. užtikrina numatytų veiklų įgyvendinimą ir sąlygas numatytiems ugdymo tikslams pasiekti;

12.2.11. užtikrina, kad vykdant suplanuotas veiklas būtų laikomasi gimnazijoje nustatytų procedūrų;

12.2.12. gauna sutikimą dėl mokinio dalyvavimo ugdymo veikloje ne gimnazijos aplinkoje (Aptašo 4 priedas);

12.2.13. ne vėliau kaip prieš savaitę iki ekskursijos, išvykos, turistinio žygio, vyksiančio už Lietuvos Respublikos ribų, teikia gimnazijos direktoriui tvirtinti suderintą su pavaduotoju ugdymui prašymą dėl ugdymo ne gimnazijos aplinkoje organizavimo (Aprašo 2 priedas), vykstančių mokinių (Aprašo 3 priedas ), saugaus elgesio instruktažą – sąrašą ir tėvų sutikimus (Aprašo 4 priedas), įsitikina, ar yra transporto priemonės bei keleivių draudimas;

**12.3. klasės vadovas:**

12.3.1. kiekvienų metų rugsėjo mėnesį supažindina auklėtinius su mokinių elgesio taisyklėmis pasirašytinai „Saugaus elgesio ir kitų instruktažų“ lapuose;

12.3.2. pasirašytus instruktažo lapus saugo kabinete;

**12.4. mokinių tėvai (globėjai, rūpintojai) atsakingi už:**

12.4.1. vaiko dalyvavimą gimnazijos organizuojamose ugdymo veiklose ne gimnazijos aplinkoje;

12.4.2. su išvykai organizuoti susijusių išlaidų apmokėjimu;

12.4.3. būtinos informacijos apie vaiko sveikatą perdavimu išvykos vadovui;

12.4.4. raštiško sutikimo dėl vaiko dalyvavimo planuojamose veiklose pateikimą už Išvyką atsakingam asmeniui. Sutikimas gali būti pateiktas laisva forma arba pagal gimnazijos parengtą formą (Aprašo 4 priedas), arba el. dienyne; mokinio tėvai (globėjai, rūpintojai) turi teisę nepritarti, kad vaikas dalyvautų Išvykoje, atšaukti vaiką iš Išvykos.

**12.5. mokiniai atsakingi už:**

12.5.1. mokinio elgesio taisyklių laikymąsi išvykų metu;

12.5.2. už dalyvavimą išvykos veiklose ir išvykos vadovo, lydinčių asmenų, edukatorių ir kitų išvykos organizatorių nurodymų laikymąsi.

 13. Mokiniams, nedalyvaujantiems Išvykoje, vyksta ugdymo procesas gimnazijos nustatyta ugdymo organizavimo forma.

**14. Išvykos organizavimas:**

14.1. dalyko mokytojas, klasės vadovas pamokų metu gali organizuoti ugdomąją veiklą ne gimnazijos aplinkoje, siedamas ją su dalyko turiniu, ugdomomis kompetencijomis ir ne vėliau kaip prieš savaitę iki Išvykos, teikia gimnazijos direktoriui tvirtinti suderintą su pavaduotoju ugdymui prašymą dėl ugdymo ne gimnazijos aplinkoje organizavimo (Aprašo 2 priedas), vykstančių mokinių sąrašą (Aprašo 3 priedas);

14.2. dalyko mokytojas, klasės vadovas išvyką organizuoja vienai klasei (grupei), nerenka dalyvių iš kitos klasės (grupės) (išskyrus projektus, išvykas į laboratorijas ir pan.);

14.3. klasės vadovas ugdomąsias išvykas ugdymo proceso metu gali organizuoti ne daugiau kaip 3 dienas, tačiau ne daugiau kaip 2 dienas iš eilės ugdymo proceso metu (įskaičiuojant ir keliones į užsienį). Į šias dienas neįskaičiuojamas mokinių atostogų laikas, poilsio dienos, tradicinės veiklos, numatytos ugdymo veiklų kalendoriuje, bei išvykos birželio mėnesį pagal gimnazijos birželio mėnesio veiklų planą;

14.4. dalyko mokytojui rekomenduojama ugdymą ne gimnazijos aplinkoje organizuoti tomis dienomis, kai turima mažiausiai dėstomo dalyko pamokų;

14.5. klasės vadovui rekomenduojama ugdymą ne gimnazijos aplinkoje organizuoti laisvu nuo pamokų metu arba tomis dienomis, kai turima mažiausiai pamokų;

14.6. suderinus išvykos planą su direktoriaus pavaduotoju ugdymui apie planuojamą išvyką ne vėliau kaip prieš 3 darbo dienas, pateikiant preliminarų išvykstančių mokinių sąrašą / skaičių, yra informuojami dalykų mokytojai;

14.7. pasikeitus vykstančių mokinių skaičiui, išvykos dieną yra tikslinamas vykstančių mokinių sąrašas e. dienyne.

**15. Mokinių lankomumo žymėjimas:**

15.1. dalykų mokytojai tą dieną elektroniniame dienyne TAMO pamokos temai skirtoje vietoje Išvykoje dalyvaujančių mokinių lankomumo nežymi. Elektroniniame dienyne TAMO pamokos temoje parašoma Išvyka „ “ (pavadinimas), fiksuojama edukacinę veiklą (pamokos tipas - „Pamoka už mokyklos ribų“);

15.2. jei pamoka vyksta, kai yra išvykę tik keli mokiniai, tada išvykusių mokinių nedalyvavimas, pildant pamokos temą, žymimas ,,n“ raide;

15.3. jei edukacija vyksta gimnazijos teritorijoje (aktų salėje, bibliotekoje, skaitykloje, lauko klasėje, stadione ar gimnazijos žaliosiose erdvėse ir pan.), edukacijos vadovas per elektroninį dienyną TAMO prieš dieną mokytojams pateikia veikloje dalyvaujančių mokinių sąrašą, tada pildant pamokos temą išvykusių mokinių nedalyvavimas pamokoje nežymimas „n“ raide;

15.3. gavus išvykos vadovo informaciją apie mokinius, kurie buvo išvykstančiųjų sąraše, tačiau išvykoje nedalyvavo, mokytojai sužymi elektroniniame dienyne „n“ raides;

15.4. Mėnesio pabaigoje praleistas pamokas klasės vadovas pateisina direktoriaus įsakymu.

**IV SKYRIUS**

**IŠVYKOS Į UŽSIENĮ ORGANIZAVIMAS**

16. Išvyka į užsienį mokymosi tikslais galima, jeigu Išvykos programa ir tikslai padeda siekti Bendrosiose programose arba tarptautiniame projekte numatytų ugdymo tikslų. Prieš Išvyką į užsienio šalį susipažįstama ir laikomasi Lietuvos Respublikos užsienio reikalų ministerijos rekomendacijų dėl vykimo į pasirinktą šalį.

17. Direktorius susipažinęs su projekto vadovo ar mokytojo planuojamos išvykos prašymu, priima sprendimą dėl mokinių Išvykos į užsienį organizavimo tenkinimo.

18. Mokyklos vadovas skiria Išvykos vadovą ir lydinčiuosius asmenis, su jais aptaria Išvykos programą (Aprašo 1 priedas), saugaus vykimo aplinkybes, galimas rizikas bei jų valdymą.

19. Išvykos į užsienį vadovas:

19.1. sudaro detalią Išvykos programą;

19.2. numato galimas kelionės rizikas ir jų valdymą ir aptaria su mokyklos vadovu;

19.3. pateikia Išvykos programą ir detalią informaciją mokinių tėvams (globėjams, rūpintojams) dėl nakvynės vietos, nurodo telefono numerį, kuriuo gali susisiekti, bei kitą, jo nuožiūra, svarbią informaciją;

19.4. pateikia reikalavimus reikalingai informacijai gauti iš nepilnamečių mokinių tėvų (globėjų, rūpintojų) ir pilnamečių mokinių, kurią turi žinoti Išvykos vadovas vykdamas į Išvyką;

19.5. organizuoja vizos, jeigu reikalinga, gavimą;

19.6. organizuoja mokinių pasirengimą vykti į Išvyką, atsižvelgdamas į gimnazijos nustatytas taisykles / reikalavimus. Neišvykusiems mokiniams ugdymo procesas organizuojamas gimnazijoje įprasta tvarka;

19.7. dalyvius supažindina su Išvykai į užsienį reikalinga informacija, paaiškina pagrindinius kultūrinius skirtumus, nurodo galimus informacijos šaltinius, pasiūlo mokiniams savarankiškai susipažinti su šalimi, į kurią vykstama;

19.8. supažindina su išvykos taisyklėmis.

20. Klasės vadovas ugdymo proceso metu gali organizuoti pažintinę išvyką tik tokiu atveju, jei joje dalyvauti sutinka ne mažiau kaip 70 proc. klasės mokinių.

21. Dalyko mokytojas gali organizuoti išvyką į užsienį pagal gimnazijoje parengtą programą ir / arba projektą, patvirtintą vadovo.

**V SKYRIUS**

**BAIGIAMOSIOS NUOSTATOS**

22. Gimnazijoje išvykos organizuojamos per visus mokslo metus tikslingai jas siejant su gimnazijos strateginiais tikslais, Bendrųjų programų turiniu.

23. Pasibaigus Išvykai, atsakingas asmuo su mokiniais apibendrina įvykdytus tikslus ir uždavinius, įsivertina įgytas bendrąsias ir asmenines kompetencijas, vykdo Išvykos refleksiją, pasidalina sėkmės istorija su kitais pedagogais, viešina Išvykų patirtį gimnazijos svetainėje.

1. Mokinio mokymosi laikas Išvykose (ir kitais panašiais atvejais), kuris trunka ilgiau nei pamoką, perskaičiuojamas į konkretaus dalyko (-ų) mokymosi laiką (pagal pamokos (-ų) trukmę).
2. Aprašas gali būti koreguojamas atsižvelgiant į pasikeitusius teisės aktus ar bendruomenėje priimtus naujus susitarimus.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vilniaus r. Maišiagalos kun. Juzefo Obrembskio gimnazijos

Mokinių ugdymo ne gimnazijos aplinkoje organizavimo tvarkos aprašo 1 priedas

**Vilniaus r. Maišiagalos kun. Juzefo Obrembskio gimnazija**

**MOKINIŲ UGDYMO ORGANIZAVIMO NE MOKYKLOS APLINKOJE**

**PROGRAMA**

|  |  |
| --- | --- |
| **IŠVYKOS FORMA**(ekskursija, išvyka, sąskrydis, turistinė stovykla, varžybos, žygis) |  |
| **TIKSLAS(-AI) IR UŽDAVINIAI** | 1. *Dalykiniai išvykos tikslai/uždaviniai*
2. *Kompetencijų ugdymo tikslai/uždaviniai*
 |
| **DALYVIAI**(nurodyti, kiek mokinių iš konkrečios klasėsdalyvauja) |  |
| **VADOVAI (lydintys asmenys)**(vardas, pavardė, pareigos. kvalifikacija) |  |
| **PROGRAMOS TURINYS** | **Programos pavadinimas:****Ši išvykos programa papildo:** pvz. *matematikos ir**istorijos bendrųjų programų temas.***Programoje mokiniai**: Pvz.* *susipažins su*
* *atliks .......*
* *pasigamins ......*
 |
| **PROGRAMOS VYKDYMAS:** | **DATA** |  |
| **MARŠRUTAS** |  |
| **TRUKMĖ** |  |
| **IŠVYKIMO VIETA****IR LAIKAS** |  |
| **GRĮŽIMO VIETA IR LAIKAS** |  |
| **NAKVYNĖS VIETA**(jeigu programa ne vienos dienos) |  |
| **KIEK NUMATOMA PANAUDOTI****PAŽINTINEI VEIKLAI SKIRTŲ LĖŠŲ**(jeigu grupė sudaryta ne iš vienos klasės mokinių, lėšas nurodyti kiekvienai klasei atskirai) |  |

**Programą rengė**

(parašas) (vardas, pavardė)

Vilniaus r. Maišiagalos kun. Juzefo Obrembskio gimnazijos

Mokinių ugdymo ne gimnazijos aplinkoje organizavimo tvarkos aprašo 2 priedas

**(Prašymo leisti organizuoti renginį forma)**

...................................................................

 (išvykos vadovo vardas pavardė)

Vilniaus r. Maišiagalos kun. Juzefo Obrembskio

gimnazijos direktoriui

**PRAŠYMAS**

**DĖL LEIDIMO DALYVAUTI IŠVYKOJE**

20\_\_-\_\_-\_\_

Maišiagala

Prašau leisti 20 m. d. su

 (įrašyti klasę ir/ar mokinių skaičių)

vykti \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(įrašyti: vietą, vietovę, įstaigą ir pan.)

dalyvauti

(įrašyti renginį: išvyką, varžybas, konkursą, olimpiadą, ekskursiją, sąskrydį ir pan. ir )

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(įrašyti edukacijos pavadinimą)

Iš Gimnazijos išvykstame:

 (įrašyti datą, laiką)

Į Gimnaziją grįžtame:

 (įrašyti datą, laiką)

Mokiniai supažindinti su išvykų saugos, sveikatos ir elgesio taisyklėmis pasirašytinai. Pridedamas dalyvių sąrašas.

Už saugų nuvykimą ir grįžimą atsakingi: .

*(vardas, pavardė)*

 \_\_\_\_\_\_\_\_\_\_\_\_\_\_\_

 (parašas) (vardas, pavardė)

SUDERINTA

Direktoriaus pavaduotoja ugdymui

*(vardas, pavardė, parašas, data)*

Vilniaus r. Maišiagalos kun. Juzefo Obrembskio gimnazijos

Mokinių ugdymo ne gimnazijos aplinkoje organizavimo tvarkos aprašo 3 priedas

**VILNIAUS R. MAIŠIAGALOS KUN. JUZEFO OBREMBSKIO GIMNAZIJA**

**MOKINIŲ, VYKSTANČIŲ UŽ GIMNAZIJOS RIBŲ, SĄRAŠAS**

|  |  |  |  |
| --- | --- | --- | --- |
| Eil.Nr. | Mokinio vardas, pavardė | Klasė | Pastabos |
| 1. |  |  |  |
| 2. |  |  |  |
| 3. |  |  |  |
| 4. |  |  |  |
| 5. |  |  |  |
| 6. |  |  |  |
| 7. |  |  |  |
| 8. |  |  |  |
| 9. |  |  |  |
| 10. |  |  |  |
| 11. |  |  |  |
| 12. |  |  |  |
| 13. |  |  |  |
| 14. |  |  |  |
| 15. |  |  |  |
| 16. |  |  |  |
| 17. |  |  |  |
| 18. |  |  |  |
| 19. |  |  |  |
| 20. |  |  |  |
| 21. |  |  |  |
| 22. |  |  |  |
| 23. |  |  |  |
| 24. |  |  |  |
| 25. |  |  |  |
| 26. |  |  |  |
| 27. |  |  |  |
| 28. |  |  |  |
| 29. |  |  |  |
| 30. |  |  |  |

Vilniaus r. Maišiagalos kun. Juzefo Obrembskio gimnazijos

Mokinių ugdymo ne gimnazijos aplinkoje organizavimo tvarkos aprašo 4 priedas

**Mokinių tėvų (globėjų, rūpintojų) informavimo apie organizuojamą Išvyką pranešimas ir**

**sutikimo lapas**

Pranešame, kad Jūsų sūnus/dukra ........................................................................................

20...…m. .............mėn. .......….d. …...…val. išvyksta......................................................................

................................................................................................................................................................

(nurodyti vietą, miestą, šalį)

Iš Išvykos planuojame grįžti 20..…m. ……………. mėn ........d val.

Išvykos organizatorius, tel. …………………………………….........................

...............................................................................................................................

(vardas, pavardė, pareigos, tel. nr., parašas)

.......................................................................................................................................................................

(kirpimo linija)

**TĖVŲ (GLOBĖJŲ/RŪPINTOJŲ) SUTIKIMAS DĖL VAIKO DALYVAVIMO NE GIMNAZIJOS APLINKOJE VEIKLOS RENGINYJE**

Susipažinau ir leidžiu dukrai/sūnui/globotiniui ………………………………........................

................................................................................................................................................................

(vardas, pavardė, klasė)

20.…m. ………………..mėn. ….d. ……val. išvykti į Išvyką.........................................................

................................................................................................................................................................

(nurodyti išvykos vietą, miestą, šalį, maršrutą. Nurodo mokytojas)

1. Garantuoju, kad sūnus/dukra/globotinis žino saugaus ir kultūringo elgesio taisykles kelionės metu.
2. Patikinu, kad mano sūnus/dukra/globotinis (pažymėti teiginius X arba įrašyti vaistų pavadinimus):
	* Neserga jokiomis ligomis,
	* Nevartoja vaistų,
	* Jei vartoja, tai į kelionę įsidės vaistų: ......................................................................
	* Vaiko kelionės metu nepykina, neturi aukščio baimės, alerginių reakcijų ir pan.
3. Garantuoju, kad mano sūnus/dukra/globotinis:
	* Nepasiims iš namų, kelionėje neįsigis bei nevartos alkoholinių gėrimų ir psichotropinių medžiagų,
	* Negadins inventoriaus kelionės metu (autobuse ir kitose viešose vietose),
	* Nekonfliktuos su kelionės draugais ir klausys grupės vadovo, gido ir lydinčių mokytojų nurodymų,
	* Laikysis saugaus ir mandagaus elgesio taisyklių (nevartos necenzūrinių žodžių ir pan.).
4. Sutinku, kad pažeidus saugaus ir mandagaus elgesio taisykles ir nesilaikius grupės vadovo, gido ir lydinčių mokytojų nurodymų, kelionė būtų nutraukta ir parvykstama į namus (informavus tėvus (globėjus, rūpintojus) ir juos iškvietus dėl dukters/sūnaus/globotinio). Pinigai už kelionę nebus grąžinami.
5. Leidžiu Išvykos/renginio metu mano sūnų/dukrą filmuoti, fotografuoti ir medžiagą mokymosi bei kultūrinio ugdymo tikslais viešinti gimnazijos svetainėje, bukletuose, lankstinukuose, laikraštyje, stendiniuose pristatymuose ir pan.
6. Sutinku, kad esant būtinybei mano sūnus/dukra būtų patikrinti ar nevartojo psichotropinių medžiagų, alkoholio, apie rezultatus prašau informuoti telefonu...............................................
7. Prašau, kad esant būtinybei mano dukrai/sūnui būtų suteikta pirmoji medicininė pagalba.

Išvykos vadovo vardas, pavardė kontaktinis telefonas..........................................................................

........................................................................................................................ .................

(Tėvų (globėjų, rūpintojų) vardas, pavardė, tel. nr., parašas, data)

........................................................................................................................ .................

(Mokinio vardas, pavardė, tel. nr., parašas, data)

Vilniaus r. Maišiagalos kun. Juzefo Obrembskio gimnazijos

Mokinių ugdymo ne gimnazijos aplinkoje organizavimo tvarkos aprašo 5 priedas

**MOKINIŲ IŠVYKŲ SAUGOS, SVEIKATOS IR ELGESIO TAISYKLĖS**

1. **SKYRIUS BENDROJI DALIS**
2. Šios taisyklės yra norminis gimnazijos dokumentas, nusakantis mokiniams jų veiklos ir elgesio reikalavimus Išvykos/pažintinės veiklos metu, kad nebūtų padaryta žala gamtai, savo ir kitų mokinių saugai, sveikatai ar gyvybei.
3. Taisyklės nusako su mokinių veikla susijusius pavojus, riziką ir reikalauja griežtai laikytis saugos priemonių, elgesio, drausmės taisyklių ir etiketo reikalavimų kiekvienoje Išvykoje/pažintinės veiklos metu.
4. Mokiniui, prieš pasirašant instruktažo lape, vadovas ar paskirtas lydintis mokytojas pateikia žodinę instrukciją pagal Išvykos/pažintinės veiklos pobūdį. Mokiniui, susipažinus su pateiktomis taisyklėmis ir pažeidusiam nurodytus reikalavimus, taikoma administracinė atsakomybė ir drausminė nuobauda pagal gimnazijoje numatytą tvarką.
5. **SKYRIUS**

**SAUGAUS ELGESIO REIKALAVIMAI EINANT PĖSČIOMIS**

1. Organizuotai pėsčiųjų grupei mieste draudžiama eiti važiuojamąja kelio dalimi, galima eiti tik šaligatviu.
2. Organizuota pėsčiųjų grupė už miesto ribų ar vietovėse, kuriose nėra šaligatvių, važiuojamąja dalimi privalo:
	1. eiti kolona ne daugiau kaip 2 eilėmis kuo arčiau dešiniojo važiuojamosios dalies krašto ir tik transporto priemonių judėjimo kryptimi;
	2. kolonos priekyje ir gale iš kairės pusės turi eiti lydintys asmenys su ryškiaspalvėmis liemenėmis su šviesą atspindinčiais elementais.
3. Tamsiuoju paros metu arba esant blogam matomumui organizuotai pėsčiųjų grupei eiti važiuojamąja dalimi draudžiama.
4. Norėdamas pereiti perėją pėstysis privalo:
	1. eiti šaligatvių dešine puse iki pėsčiųjų perėjos;
	2. sustoti dešinėje pėsčiųjų perėjos pusėje;
	3. sustoti toliau nuo važiuojamosios dalies;
	4. pažiūrėti į kairę;
	5. pažiūrėti į dešinę pusę ir įsiklausyti;
	6. jei transporto priemonių arti nėra arba jos sustojo praleisti, dar kartą reikia pasižiūrėti į kairę. Įžengti į važiuojamąją dalį pėsčiųjų perėjose pėstiesiems leidžiama tik po to, kai įvertina atstumą iki artėjančių transporto priemonių ir jų greitį;
	7. per pėsčiųjų perėją eiti tiesiai, ne įstrižai, neperžengiant jos ribų, be reikalo nedelsti ar nestoviniuoti;
	8. visą laiką stebėti gatvę, pasižiūrėti į abi puses;
	9. jei transporto priemonė atvažiuoja iš dešinės pusės, reikia nesiblaškyti, bet ramiai sustoti gatvės viduryje ir palaukti, kol transporto priemonė sustos arba pravažiuos;
	10. eiti per gatvę galima tik įsitikinus, jog eiti saugu.
5. Norėdami pereiti nereguliuojamą šviesoforo sankryžą pėstysis privalo:
	1. eiti šaligatvių dešine puse iki sankryžos;
	2. sustoti dešinėje pėsčiųjų perėjos pusėje;
	3. sustoti toliau nuo važiuojamosios dalies;
	4. pažiūrėti į kairę;
	5. pažiūrėti į dešinę pusę ir įsiklausyti;
	6. jei transporto priemonių arti nėra arba jos sustojo praleisti, dar kartą reikia pasižiūrėti į kairę. Įžengti į važiuojamąją dalį pėsčiųjų perėjose pėstiesiems leidžiama tik po to, kai įvertina atstumą iki artėjančių transporto priemonių ir jų greitį.
6. Neleidžiama eiti per reguliuojamą perėją, kai dega geltona, raudona šviesoforo šviesa:
7. Leidžiama eiti, kai dega žalia šviesa.
8. Eiti tiesiai, ne įstrižai per pėsčiųjų perėją, neperžengiant jos ribų, be reikalo nedelsti ar nestoviniuoti. Pėstysis privalo turėti/segėti atšvaitą.
9. **SKYRIUS**

**SAUGAUS ELGESIO REIKALAVIMAI VAŽIUOJANT DVIRAČIU**

1. Leidžiama važiuoti keliu tik tinkamai paruoštu dviračiu. Dviračio gale turi būti raudonas šviesos atšvaitas, iš abiejų šonų-oranžiniai šviesos atšvaitai arba kiti šviesą atspindintys elementai, pritvirtinti prie ratų stipinų.
2. Važiuojant keliu tamsiuoju paros metu arba esant blogam matomumui, priekyje turi degti baltos šviesos žibintas, o gale-raudonos šviesos žibintas, dviračio vairuotojas privalo dėvėti šviesą atspindinčią liemenę arba prie drabužių kitiems eismo dalyviams matomoje vietoje prisisegęs šviesą atspindinčius elementus.
3. Dviračių vairuotojai iki 18 metų, važiuodami keliu, privalo būti užsisegę šalmą. Kitiems, vyresniems kaip 18 metų asmenims, dviračiu važiuojantiems keliu, rekomenduojama būti užsidėjus ir užsisegus šalmą.
4. Dviračių taku dviračio vairuotojas privalo važiuoti kuo arčiau tako (jiems skirtos tako dalies) dešiniojo krašto. Jeigu pėsčiųjų ir dviračių eismui skirtame take ar šaligatvyje važiuojamosios dalies ženklinimo linijomis (baltu dviračio simboliu) yra paženklinta dviračių eismui skirta tako (šaligatvio) dalis, dviračio vairuotojas privalo važiuoti ja ir kuo arčiau dešiniojo krašto. Dviračio vairuotojai privalo nekelti pavojaus pėstiesiems. Dviračio vairuotojas norėdamas pervažiuoti į kitą gatvės pusę privalo nulipti nuo dviračio ir persivaryti jį per pėsčiųjų perėją į kitą gatvės pusę. Dviračių vairuotojams draudžiama:
	1. važiuoti važiuojamąja dalimi, jeigu įrengti dviračių takai;
	2. važiuoti automagistralėmis ir greitkeliais;
	3. važiuoti nelaikant bent viena ranka vairo;
	4. vežti keleivius;
	5. būti velkamiems kitų transporto priemonių;
	6. vilkti kitas transporto priemones;
	7. važiuoti įsikibus į kitas transporto priemones.
5. **SKYRIUS**

**SAUGAUS ELGESIO REIKALAVIMAI VYKSTANT TRANSPORTU**

1. Transporto leidžiama laukti tik stotelių laipinimo aikštelėse, o kur jų nėra – prie stotelės ženklo ant šaligatvio ar kelkraščio.
2. Keleiviams leidžiama įlipti (išlipti) tik kai transporto priemonė visiškai sustoja. Jeigu tikrinantis pareigūnas sustabdo transporto priemonę, keleiviams leidžiama išlipti tik jam leidus.
3. Iš važiuojamosios dalies pusės keleiviams leidžiama įlipti į transporto priemonę (išlipti iš jos) tik tuo atveju, jeigu to padaryti neįmanoma iš šaligatvio ar kelkraščio pusės ir jeigu tai bus saugu, netrukdys kitiems eismo dalyviams.
4. Keleiviams draudžiama blaškyti vairuotojo dėmesį ir trukdyti jam vairuoti transporto priemonę.
5. Važiuojant ne miesto transportu, keleivis privalo sėdėti, nevaikščioti po transporto priemonės saloną.
6. Jeigu autobuse matomoje vietoje įrengti saugos diržai, keleivis privalo užsisegti saugos diržą.
7. Jei keleivis vyksta viešuoju transportu, jis privalo įsigyti kelionės bilietą ir jį pažymėti.
8. **SKYRIUS**

**SAUGAUS ELGESIO REIKALAVIMAI MAUDANTIS**

1. Maudymosi reikalavimai:
	1. Išvykos/pažintinės veiklos metu maudytis galima tik sveikatingumo, higienos, o ne sporto tikslais;
	2. maudytis tik paplūdimiuose arba įrengtose maudymosi vietose;
	3. maudytis galima tik vadovui (lydinčiam mokytojui) leidus bei jam stebint;
	4. vykdant Išvyką maudymosi vieta parenkama iš anksto;
	5. maudytis gali ne daugiau kaip 8 vaikai vienu metu;
	6. maudymosi metu draudžiama be reikalo šūkauti, nes šauksmas yra pagalbos prašymo signalas;
	7. pastebėjus pavojų sveikatai, gyvybei ar įvykus nelaimei, nedelsiant informuoti vadovą (lydintį mokytoją);

23.8. maudymosi plotą privalo žinoti visi Išvykos dalyviai.

1. **SKYRIUS**

**SAUGUS ELGESYS KELIAUJANT LAIVAIS IR LĖKTUVAIS**

1. Kelionė laivu įpareigoja gerai pasirengti, nusiteikti psichologiškai, kelionės metu būti drausmingiems, korektiškiems, mandagiems.
2. Prieš kelionę kiekvienas dalyvis pasirūpina asmenine vaistinėle, kuri jam reikalinga, kad nesusirgtų jūros liga. Jeigu keliautojas jos neišvengė, turi laikykitės kajutės režimo. Pranešti vadovui apie savijautą ir informuoti, kur bus. Esant reikalui, vadovas kreipiasi pagalbos į laivo medicinos tarnybą.
3. Plaukiant laivu ar skrendant lėktuvu, privaloma laikytis visų keleiviams nustatytų taisyklių ir palydovų reikalavimų.
4. Visur ir visada būti punktualiems.
5. Savavališkai nelipti į lėktuvą ar keltą. Sulaukti leidimo įlipti.
6. Drausmingai, kultūringai elgtis, netrukdyti vieni kitiems.
7. **SKYRIUS**

**BENDRI SAUGAUS ELGESIO REIKALAVIMAI**

1. Laiku atvykti į sutartą vietą.
2. Vykdyti vadovo (lydinčio mokytojo) nurodymus.
3. Griežtai laikytis saugos, sveikatos ir elgesio taisyklių.
4. Neatsiskirti nuo grupės.
5. Laikytis saugaus eismo taisyklių.
6. Būti drausmingiems, mandagiems; netriukšmauti, nerėkti.
7. Kultūringai elgtos visuomeniniame transporte, laikytis etiketo taisyklių.
8. Nešiukšlinti viešose vietose, viešajame transporte.
9. Elgtis draugiškai ir būti dėmesingiems vienas kitam.
10. Atlikti vadovo (lydinčio mokytojo) ar kito pedagogo paskirtas užduotis.
11. Gamtoje:
	1. draudžiama teršti gamtą, naikinti arba žaloti medžius, gyvūnus ir t.t.;
	2. kūrenti laužus galima tik specialiai tam įrengtose laužavietėse ir stovyklavietėse;
	3. draudžiama deginti atliekas, mėtyti degančius degtukus, naikinti priešgaisrinius įrenginius;
	4. sutvarkyti savo stovyklavimo vietą, surinkti šiukšles, užpilti laužavietę.
12. **SKYRIUS**

**EKSKURSIJOS DALYVIŲ ELGESYS MUZIEJUOSE, PARODOSE, GATVĖJE, VIEŠAJAME TRANSPORTE IR KT.**

1. Muziejuose ir parodose kiekvienas dalyvis privalo saugoti eksponatus, neliesti jų rankomis (jeigu muziejaus taisyklės to neleidžia), vaikščioti atsargiai, nekliudyti eksponatų, klausytis grupės vadovo ar gido nurodymų ir pasakojimo apie vieną ar kitą eksponatą.
2. Be vadovo leidimo draudžiama atsiskirti nuo grupės dalyvių arba atsilikti nuo grupės.
3. Jeigu Išvykos/pažintinės veiklos metu yra būtinybė išeiti, apie tai būtina informuoti vadovą ar lydintį mokytoją.
4. Lietuvos Respublikoje ir daugelyje kitų šalių eismas vyksta dešiniąją puse, reikia vengti ėjimo prieš judėjimą. Prasilenkiama iš dešinės.
5. Net ir labai dideliuose sambūriuose negalima stumdytis, skintis kelio alkūnėmis. Pastebėję, kad kas nors skuba, pasitraukite į šalį.
6. Jeigu turistinė grupė keliauja su lazdomis, tai lazdą reikia laikyti vertikaliai, nes horizontaliai nešti lazdą ar ilgą skėtį yra pavojinga, į jų smaigalius gali susižeisti praeiviai. Skėčiu ir lazda nemosuoti.
7. Einant reikia atsižvelgti į šaligatvio plotį. Siauru šaligatviu greta gali eiti tik du arba vienas asmuo. Sutiktuosius reikia praleisti. Paprastai tai daro jaunesnis amžiumi.
8. Pirmenybę sėsti į viešąjį transportą turi neįgalūs asmenys, maži vaikai, pagyvenę žmonės.
9. Laikytis transporto priemonių taisyklių: draudžiama iškišti rankas, persisverti pro važiuojančios ar plaukiančio transporto priemonės langą, turėklą, važiuojant atidarinėti duris, išlipus iš transporto priemonės, iškart bėgti per gatvę ir kt.
10. Dėl paskirties vietos pasitikslinimo, dėl persėdimo reikia teirautis transporto darbuotojų, o ne keleivių, nes pastarieji gali suklaidinti.
11. **SKYRIUS**

**ELGESYS PRIE VANDENS TELKINIO**

1. Kategoriškai draudžiama maudytis nežinomose ir nepatikrintose vietose, audros metu, esant blogam orui, dideliam rūkui, prastam matomumui.
2. Geriausia ir saugiausia organizuoti maudymąsi atitvertuose pliažuose, kur budi gelbėjimo tarnybos. Jeigu nėra įrengtų maudyklų, vadovas privalo patikrinti pasirinktos maudymosi vietos gylį, dugno saugumą. Tik įsitikinus visišku saugumu, leidžiama maudytis ne daugiau kaip 8 vaikams vienu metu, nurodytoje maudymosi vietoje, vienam asmeniui skiriama 4 kvadratiniai metrai ploto. (Laikytis kitų reikalavimų, numatytų Lietuvos higienos normos HN 79:2010 „Vaikų vasaros poilsio stovykla. Bendrieji sveikatos saugos reikalavimai“).
3. Jei grupė turi valčių, jos turi būti parengtos panaudoti gelbėjimui maudymosi metu.
4. Draudžiama maudymosi metu šūkauti, nes šauksmas vandenyje yra pagalbos prašymo signalas.
5. Kategoriškai draudžiama renginio dalyviams nardyti, šokinėti iš valties, ar nuo stataus skardžio, kranto, maudytis temstant ar tamsiu paros metu, be vadovo leidimo.
6. Kategoriškai draudžiama vieniems dalyviams irstytis valtimi.
7. Suorganizavę plaukimą valtimis, vadovas ar plaukimo vadovas (rekomenduojama abiem kartu) patikrina, ar valtys perėję techninę apžiūrą, ar yra gelbėjimo priemonės (liemenės, gelbėjimo ratai, virvės ir pan.). Valties šeimininkas turi būti suaugęs žmogus, mokantis gerai plaukti ir apmokytas gelbėjimo būdų, sugebantis techniškai irkluoti.
8. Valtimis galima vežti tik leistiną asmenų skaičių, kuris nurodytas ant valties borto. Neleistina plaukti toliau, kaip 100 metrų nuo kranto. Nemokantys gerai plaukti, prieš sėsdami į valtį, užsideda liemenes. Kitas gelbėjimo inventorius sudedamas į valtį.
9. **SKYRIUS**

**ELGESYS ŽAIDIMŲ IR ATRAKCIONŲ METU**

1. Vadovams ypač reikia būti dėmesingiems, kai vaikai žaidžia specialiose žaidimų, atrakcionų vietose.
2. Vaikai privalo laikytis žaidimų ar atrakcionų vietose nurodytų saugos reikalavimų.
3. Vadovas privalo įsitikinti, ar tvarkingas inventorius, kuris bus naudojamas renginio metu.
4. Kategoriškai draudžiama liesti, ardyti, sprogdinti, mesti į laužą rastus sprogmenis.
5. Radus sprogmenis ar į juos panašius daiktus, dalyviai privalo pranešti vadovui. Vadovo pareiga pažymėti tokių radinių teritoriją, pranešti policijai, artimiausiam kariniam daliniui.
6. Draudžiama kurti laužą, eiti arti jo mergaitėms ilgais palaidais plaukais.
7. Negalima imti į rankas ką tik užgesusių nuodėgulių.
8. **SKYRIUS**

**ELGESYS PASIKLYDUS MIESTE AR KITOJE NEPAŽĮSTAMOJE VIETOVĖJE**

1. Jeigu Išvykos/pažintinės veiklos dalyvis(iai) atsiskyrė nuo grupės ir pasiklydo, esant galimybei, pirmiausia privalo susisiekti su vadovu (paskambinti telefonu, parašyti žinutę).
2. Neturint tokios galimybės, laukti toje vietoje, kur atsiskyrė nuo grupės, nebandyti patiems susirasti grupę.
3. Jeigu Išvykos /pažintinės veiklos dalyvis(iai) tiksliai žino grupės buvimo adresą, galima kreiptis į policijos pareigūnus, kad padėtų pasiekti grupės buvimo vietą.